Document ID: 32009D0738

ΑΠΌΦΑΣΗ ΤΗΣ ΕΠΙΤΡΟΠΉΣ
της 5ης Οκτωβρίου 2009
για την κατάργηση της οδηγίας 2009/124/ΕΚ για την τροποποίηση του παραρτήματος I της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου όσον αφορά τη μέγιστη περιεκτικότητα αρσενικού, θεοβρωμίνης, Datura sp., Ricinus communis L., Croton tiglium L. και Abrus precatorius L.
[κοινοποιηθείσα υπό τον αριθμό Ε(2009) 7705]
(Κείμενο που παρουσιάζει ενδιαφέρον για τον ΕΟΧ)
(2009/738/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (1), και ιδίως το άρθρο 5α,
την οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (2), και ιδίως το άρθρο 11 παράγραφος 3,
Εκτιμώντας τα ακόλουθα:
(1)
Το άρθρο 8 της οδηγίας 2002/32/ΕΚ ορίζει ότι τα μέτρα για την προσαρμογή του παραρτήματος Ι της εν λόγω οδηγίας αφορούν την τροποποίηση μη ουσιωδών στοιχείων της εν λόγω οδηγίας και, επομένως, θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 11 παράγραφος 3 της ίδιας οδηγίας.
(2)
Το άρθρο 5α της απόφασης 1999/468/ΕΚ ορίζει ότι τα προτεινόμενα μέτρα υποβάλλονται προς έλεγχο στο Ευρωπαϊκό Κοινοβούλιο και στο Συμβούλιο και ότι η προθεσμία του εν λόγω ελέγχου είναι τρεις μήνες από την ημερομηνία υποβολής των μέτρων.
(3)
Το σχέδιο οδηγίας της Επιτροπής για την τροποποίηση του παραρτήματος I της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου όσον αφορά τη μέγιστη περιεκτικότητα αρσενικού, θεοβρωμίνης, Datura sp., Ricinus communis L., Croton tiglium L. και Abrus precatorius L. παραπέμφθηκε στο Ευρωπαϊκό Κοινοβούλιο και στο Συμβούλιο στις 28 Ιουλίου 2009.
(4)
Η οδηγία 2009/124/ΕΚ της Επιτροπής, της 25ης Σεπτεμβρίου 2009, για την τροποποίηση του παραρτήματος I της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου όσον αφορά τη μέγιστη περιεκτικότητα αρσενικού, θεοβρωμίνης, Datura sp., Ricinus communis L., Croton tiglium L. και Abrus precatorius L. (3) εγκρίθηκε εσφαλμένα πριν από την εκπνοή της προθεσμίας εξέτασης.
(5)
Είναι, επομένως, σκόπιμο να καταργηθεί άμεσα η οδηγία 2009/124/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η οδηγία 2009/124/ΕΚ καταργείται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Οκτωβρίου 2009.

Labels: 0
1
20
6